da en da nl ca da da de es da es da da da da da da da da da da da da da en da da da da hbs_lat hbs_lat da da hbs_lat hbs_lat da da da da sk hu da da da da sk hu da da en da da da da da de da da da da da pt da nb da da es en es en da da da da en da da de da da da da da da da da da da da nl da en da da es nl da
Midt i biodiversitetskrise: Danske børn vil skabe levesteder for dyr og planter | Danmarks Naturfredningsforening
10.8.2022 06:05:00 CEST | Danmarks Naturfredningsforening
Størstedelen af de danske børn er klar over, at verden er ved at miste dyre- og plantearter, og ifølge ny undersøgelse vil 5 ud af 6 være med til at skabe levesteder for arterne. Nu skal frivillige hjælpe børnene i gang.
Verden står midt i en biodiversitetskrise, hvor arter og levesteder forsvinder med større hast end nogensinde før. Alene i Danmark er flere end 1.800 arter truede i den danske natur, og mange dyr mangler steder at leve og finde føde.
Selvom det er alt andet en hyggelæsning, er det ikke gået hen over hovedet på de yngste generationer. Ifølge en ny undersøgelse, som Epinion har foretaget for Danmarks Naturfredningsforening, har 67 pct. af de 5-12-årige hørt, at dyr og planter er ved at forsvinde. Og spørger man forældrene, svarer 41 pct., at de i ”høj grad” eller ”nogen grad” oplever, at det bekymrer deres børn.
Heldigvis er børnene indstillede på at handle på det. I undersøgelsen svarer hele 84 pct. af de adspurgte børn, at de gerne vil hjælpe med at skabe steder, hvor dyr og planter kan leve – for eksempel ved at bygge fuglekasser, insekthoteller eller plante vilde blomster.
Samtidig oplever størstedelen af forældrene i ”høj” eller ”nogen grad”, at deres børn er interesserede i at handle på biodiversitetskrisen.
Og det giver anledning til optimisme, lyder det fra Danmarks Naturfredningsforening.
– Naturen mangler plads, og derfor er det enormt positivt, at så mange børn har lyst til at skabe levesteder og komme arterne til undsætning. På den korte bane vil det forhåbentligt betyde, at naturen får mere plads i haverne og rundtomkring på skoler og institutioner. Men mest af alt giver det håb for fremtiden, at morgendagens voksne kerer sig om naturen og har lyst til at gøre en konkret forskel, siger foreningens præsident, Maria Reumert Gjerding.
Frivillige hjælper børnene i gang
Hvis børnene eller deres pædagoger skulle være i tvivl om, hvordan man kommer i gang med at skabe levesteder, er der hjælp at hente.
Sammen med Landsforeningen Praktisk Økologi og Det Danske Spejderkorps og med støtte fra Villum Fonden har Danmarks Naturfredningsforening lanceret projektet 'Vilde Rødder' – et projekt, hvor frivillige hjælper børn fra SFO’er, klubber og spejdergrupper med netop at skabe levesteder for dyr og planter.
Gennem et naturforløb på fem session skal børnene selv prøve at forbedre levevilkårene for vilde arter i den nære natur - for eksempel ved at lave kvasbunker, skabe vandhuller eller dyrke blomster.
Samtidig bliver børnene undervist i videnskaben bag naturen og lærer om den vilde natur og de forskellige arters behov.
Det første hold frivillige blev tilknyttet i foråret – nu søger projektet nye frivillige, der vil hjælpe lokale børn med at skabe levesteder for dyr og planter.
På vilderoedder.dk kan man melde sig som frivillig og læse mere om projektet.
Undersøgelsen er gennemført i juni 2022 som webbaserede interview blandt 1.032 børn i alderen 5 til 12 år og deres forældre. Forældrene har først besvaret en række indledende spørgsmål om deres familiers brug af naturen. Herefter har barnet, så selvstændigt som muligt, besvaret en række spørgsmål
Epinion har spurgt børnene:
Har du hørt nogen sige, at nogle slags dyr og planter er ved at forsvinde i naturen, og at der derfor ikke er mange tilbage af dem i verden?
Kunne du tænke dig at hjælpe med at skabe steder, hvor dyr og planter kan leve – f.eks. bygge fuglekasser, insekthoteller eller plante vilde blomster?
Epinion har spurgt deres forældre:
I hvilken grad oplever du, at dit barn er bekymret for biodiversitetskrisen – fx at dyr og planter dør:
I høj grad: 11%
I nogen grad: 30%
I mindre grad: 35%
I hvilken grad oplever du, at dit barn er interesseret i at handle på biodiversitetskrisen – fx ved at plante blomster til bierne eller bygge et insekthotel?
I høj grad: 19%
I nogen grad: 37%
I mindre grad: 26%
FAKTA: Bliv frivillig i ’Vilde Rødder’
Som frivillig i 'Vilde Rødder' hjælper man 6-12 årige børn med at skabe levesteder i deres SFO, klub eller spejdergruppe gennem et spændende naturforløb bestående af fem sessioner á 1 time.
Man behøver ikke have erfaring med naturformidling – alle kan melde sig som frivillig.
Når man melder sig som frivillig, får man et grundigt kursus både i naturforløbets konkrete indhold og i, hvordan man fanger og fastholder børnenes interesse. Her får man også udleveret materialer til naturforløbets fem sessioner.
Kurset afholdes på en enkelt aften og udbydes i både København, Odense og Gl. Rye på følgende datoer:
Gl. Rye: 25. august
Til foråret følger en ny kursusrække.
Læs mere og meld dig som frivillig på www.vilderoedder.dk
Mikkel FaartoftPresseansvarlig i Danmarks Naturfredningsforening
Tlf:26 79 59 83mikkel@dn.dk
Information om Danmarks Naturfredningsforening
39 17 40 00https://www.dn.dk/
Følg pressemeddelelser fra Danmarks Naturfredningsforening
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danmarks Naturfredningsforening
17 organisationer kræver naturlov efter valget4.10.2022 06:30:00 CEST | Pressemeddelelse
Hvis naturens tilbagegang skal vendes, kræver det en naturlov. Sådan lyder meldingen fra 17 organisationer forud for den kommende valgkamp.
DN: Aftale om trawlfrit område er rigtig godt for havnaturen 3.10.2022 19:47:06 CEST | Pressemeddelelse
Der er stor glæde hos Danmarks Naturfredningsforening over, at aftalen om at indføre et trawlfrit område i Bælthavet nu endelig er blevet til virkelighed.
Stor måling: Fortsat stor opbakning til naturnationalparker og urørt skov29.9.2022 06:35:00 CEST | Pressemeddelelse
Debatten om naturnationalparker, urørt skov og de politiske aftaler om at sikre mere vild natur i Danmark har raset i indeværende valgperiode. Spørger man danskerne, er opbakningen til naturnationalparker og urørt skov stadig stor, viser ny stor måling fra Epinion.
3 ud af 4 vil have forbud mod bundtrawl i beskyttet hav27.9.2022 06:33:00 CEST | Pressemeddelelse
Et markant flertal af danskere ønsker i en ny måling et forbud mod at fiske med bundtrawl i beskyttede havområder. Samtidig er der stor opbakning til helt at udfase bundtrawl i Danmark.
Ny stor måling: Den grønne dagsorden er i top-3 hos vælgerne23.9.2022 06:35:00 CEST | Pressemeddelelse
Trods inflation, energikrise, corona og krig ligger natur, miljø og klima stadig højt på vælgernes dagsorden, viser ny stor måling fra Epinion. For de unge er det grønne stadig det vigtigste emne.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022